Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 1/2004. (I. 5.) Korm. rendelet 28. §-a értelmében a Lebonyolító Testületekre illetve a
Paragraph Index: 1905

1. A TEN-T Végrehajtó Hatóság kialakításának alapelvei Magyarország, az Európai Unió tagjaként, s a transzeurópai közlekedési hálózat egy részének „birtokosaként” – a hagyományosnak tekinthető Strukturális Alapok és a Kohéziós Alap támogatásain túlmenően – jogosulttá vált arra is, hogy egyes, a transzeurópai közlekedési hálózat fejlesztésére vonatkozó irányelveknek megfelelő közlekedési projektjei TEN-T támogatásban részesüljenek, a projektek egyedi elbírálása alapján. A finanszírozásra vonatkozó Tanácsi Rendelet (2236/95 EK rendelet és módosításai) az Európai Unió valamennyi tagországára közvetlenül hatályos, a tagországok nem hozhatnak, vagy tarthatnak hatályban ezzel ellentétes jogszabályokat. Ugyanakkor a tagállamok feladata a Tanácsi Rendelet előírásainak teljes körű végrehajtását eredményező, nemzeti intézményrendszer kialakítása a projekt-előkészítéshez és lebonyolításhoz szükséges intézkedések meghozatala, amelyet a 150/2005. (VII. 29.) Korm. rendelet tartalmaz. A TEN-T Végrehajtó Hatóság fő feladatai: a TEN-T támogatással finanszírozásra kerülő projektek előkészítésének, végrehajtásának koordinálása, valamint a pénzügyi lebonyolítás, a monitoringjának, és az értékelés elvégzése. Feladatait a mindenkori EU szabályozás és a hazai jogrendszer elemei rögzítik. 2006/94. szám A TEN-T Végrehajtó Hatóság kapcsolatrendszere: - koordinációs munkáját a Hálózati Infrastruktúra Főosztállyal és az Infrastruktúra Szabályozási Főosztállyal szoros együttműködésben végzi. Az együttműködés alapja az SZMSZ, valamint a Szakmai Felelős feladatait ellátó Hálózati Infrastruktúra Főosztály és az Infrastruktúra Szabályozási Főosztály tekintetében a projektenként megkötött Támogatási Szerződés, vagy – amennyiben az illetékes szakfőosztály a kedvezményezett is egyben – ugyancsak projektenként megkötött Lebonyolítási Rend, - kapcsolatot tart az Európai Bizottság Közlekedési- és Energia Főigazgatóságával, részt vesz annak Finanszírozási Bizottságban (Financila Assistance Committee: FAC) és a TEN-T Hálózatokkal kapcsolatos bizottsági munkacsoportban (TEN-T Committee), - koordinálja a kedvezményezettek és a Szakmai Felelősök tevékenységét a projektek előkészítése, illetve megvalósítása és lezárása során, - együttműködik a Pénzügyminisztériummal a tárca hatáskörét érintő, Nemzetközi Fejlesztési Intézményektől felvett hitelek előkészítésében és lebonyolításában, - együttműködik a Magyar Államkincstárral a kifizetések teljesítése kapcsán.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes